《百字歌 庆潭帅兼平寇六月十四》
宋代·佚名

庚金入伏，细推来、明日又还三五。见说帅垣佳气蔼，天降崧神生甫。

礼乐词章，甲兵韬略，素备文兼武。称觞华旦，颂声交赞台府。

好是比启元戎，剿除逋寇，不许奸偷侮。有此奇功高渤海，足慰湖湘生聚。

暂统十连，折冲万里，行即驱残虏。九重环召，万年永佐天子。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。